SUPER ตั้งบ.ย่อยใหม่ในเวียดนาม หวังสยายปีกธุรกิจโรงไฟฟ้าพลังงานลม
SUPER ตั้งบ.ย่อยใหม่ในเวียดนาม หวังสยายปีกธุรกิจโรงไฟฟ้าพลังงานลม 
4 พ.ค. 2561

บริษัท ซุปเปอร์บล็อก จำกัด (มหาชน) หรือ SUPER เปิดเผยว่า บริษัทได้จัดตั้งบริษัทย่อยแห่งใหม่ในประเทศเวียดนาม จำนวน 1 บริษัท  ภายใต้ชื่อ SUPER WIND ENERGY CONGLY1 JOINT STOCK COMPANY มีทุนจดทะเบียน 2,300 ล้านดองเวียดนาม โดยมีบริษัท ซุปเปอร์ วินด์ เอนเนอร์ยี จำกัด ถือหุ้น 50.98%, Cony Ly Construction – Commerce – Tourism Company Limited ถือหุ้น 49%,บริษัท ซุปเปอร์ เอนเนอร์ยี กรุ๊ป จำกัด (SUPERE) ถือหุ้น 0.01% และบริษัท เท็ลส์ โซลูชั่น (ไทยแลนด์) จำกัด ถือหุ้น 0.01%
โดยการตั้งบริษัทย่อยดังกล่าวเป็นไปตามมติที่ประชุมคณะกรรมการบริษัท ครั้งที่ 12/2560 เมื่อวันที่ 11 ตุลาคม 2560 มีมติอนุมัติให้จัดตั้งบริษัทย่อยแห่งใหม่ของบริษัทในประเทศเวียดนาม จำนวนรวม 6 บริษัท เพื่อดำเนินโครงการผลิตกระแสไฟฟ้าจากพลังงานลมในประเทศเวียดนาม